Квакенбрик

**Квакенбрик** (; ) — мал град во округот Оснабрик, во сојузната покраина Долна Саксонија, Германија. Се наоѓа на реката Хазе.

Градот претставува административно седиште на општинската заедница Артланд, како и историско, стопанско и културно средиште на истоимената област.

Историскиот стар дел на градот содржи околу 100 добро зачувани фахверк куќи од различни векови.

## Географија
### Местоположба

Квакенбрик се наоѓа во Северногерманската Низина во средиште на областа Артланд. Реката Хазе тече од југ кон запад.

### Градски единици

Градското подрачје се состои од: Стар град („Алтштат“; околу 4.000 жители), Нов град („Нојштат“; околу 5.500 жители), Хакенкамп (околу 2.500 жители), Хенгелаге (околу 2.000 жители), Антониорт, Гут Фер и одморалиштето Шиценхоф.

### Соседни општини

Соседни општини на Квакенбрик на север се Есен (Олденбург), на исток Динклаге, на југ Бадберген и на запад Менслаге.

### Клима

Квакенбрик се наоѓа во мешана климатска зона помеѓу океанската и континенталната клима.

Годишна просечна температура на воздухот изнесува од 8,5 до 9,0&nbsp;°C и паѓаат околу 616&nbsp;милиметри врнежи. Најтопли месеци се јули и август со просечни температури од 17,2, односно од 16,9&nbsp;°C, додека најладни месеци се јануари и февруари со 1,6, односно 2,2&nbsp;°C во просек. Најмногу врнежи паѓаат во месеците јуни и јули со просечно 69 односно 75 милиметри, додека најсуви месеци се февруари и март со просечни 36, односно 42 милиметри.

## Историја

Квакенбрик бил основан во 1234 година од епископот на Оснабрик, според најраните документи, иако областа била нарачана и претходно. Служела како граница на север од Оснабрик.

На 29 мај 1916 година, статуа на железен воин направен од француска топола била дадена на градот од Клеменс Фрајхер фон Шорлемер-Лизер и била поставена во Градското собрание. Приходот од статуата, која прикажува витез од - век, бил искористен за војната. Статуата била направена од двајца војници од баталјонот Шорлемер.

## Политика
### Градски совет

Градскиот совет се состои од 31 избран член од пет различни партии. Членовите се избираат на општи избори на секои пет години.

Следната табела ги прикажува општинските резултати од 1996 година.

### Градоначалник

* до 1968: Алојс Герс (SPD)
* 1968–1972: Карл Мелер (CDU)
* 1972–1979: Хорст Магнус (FDP)
* 1979–1988: Вернер Корфхаге (FDP)
* 1988–1991: Јирен Гадеберг (SPD)
* 1991–2000: Клаус Алвес (CDU)
* 2000–2011: Волфганг Бекер (CDU)
* 2011–2014: Клаус Петер Попе (SPD)
* 2014–2016: Паул Гертнер (SPD)
* 2016–2021: Матијас Бригеман (CDU)
* од 2021: Тилеј Цолак (SPD)

### Збратимени градови

Квакенбрик е збратимен со следниве градови:

*  Аленсон, Франција (од 1969 г.)
*  Конвеј, САД
*  Добре Мјасто, Полска
*  Везенберг, Германија (од 1990 г.)

## Познати луѓе

* Дитрих Херман Хегевиш (1746–1812) — историчар
* Хајнрих Бојтин (1873–1952) — стопанственик и политичар
* Вилхелм Мартин (1876–1954) — германско-холандски историчар на уметноста
* Густав Енгел (1893–1989) — историчар
* Ено Паталас (1929–2018) — филмски историчар и критичар
* Хелмут Бердинг (1930–2019) — историчар
* Улрике Родуст (р. 1949) — политичар (SPD)
* Јустус Хаукап (р. 1969) — економист
* Кристијан Бранд (р. 1972) — фудбалер и менаџер

## Галерија


Податотека:Die Große Kirchstraße und St. Sylvester.jpg|Улица во градот со црквата „Св. Силвестер“
Податотека:Quakenbrück trabfakaj domoj 1.jpg|Фахверк градби во центарот
Податотека:Quakenbrücker Bahnhof 2016.jpg|Железничката станица
Податотека:Quakenbrück13 5708.jpg|Плоштадот
Податотека:Stadtmuseum Quakenbrück.jpg|Градскиот музеј
Податотека:St. Marien (Quakenbrück) (19).jpg|Градската црква „Св. Богородица“


## Наводи

## Надворешни врски

*  

Категорија:Оснабрик (округ)
Категорија:Ханза